Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1219

8. osztály 6. sorszáma alá tartozó anyagok fuvarozására szolgáló tartályokat acélból kell gyártani. 3.2 A 2. osztályba tartozó mélyhűtött, cseppfolyósított gázok részére szolgáló tartályokat acélból, alumíniumból, alumíniumötvözetből, rézből vagy rézötvözetből, pl. sárgarézből kell gyártani. Rézből vagy rézötvözetből gyártott tartályok csak olyan gázokhoz engedélyezettek, amelyek nem tartalmaznak acetilént; etilén esetében legfeljebb 0,005% acetilén tartalom engedélyezett. 3.3 Csak olyan gyártási anyagok használhatók, amelyek a tartályok és szerelvényeik legkisebb és legnagyobb üzemi hőmérsékletéhez megfelelőek. 3.4 A tartályok gyártásához használható anyagok a következők: 3.4.1 Acélok, amelyek a legkisebb üzemi hőmérsékleten sem hajlamosak a ridegtörésre (lásd a 3.8.1.1 pontot). Felhasználhatók: 1. Szerkezeti acélok (kivéve a 2. osztály 7. és 8. sorszáma alá tartozó gázokat); 2. Finom szemcséjű acél –60 ˚C hőmérsékletig; 3. Nikkelötvözetű acél (0,5…9% nikkeltartalommal), a nikkeltartalomtól függően –196 ˚C-ig terjedő hőmérsékletekig; 4. Króm-nikkel ötvözetű ausztenites acél –270 ˚C hőmérsékletig. 3.4.2 Alumínium legalább 99,5% alumíniumtartalommal vagy alumíniumötvözetek (lásd a 3.8.1.2 pontot); 3.4.3 Legalább 99,9%-os tisztaságú, oxigénmentes réz vagy 56%-nál több rezet tartalmazó rézötvözetek (lásd a 3.8.1.3 pontot). 3.5 Az acélból, alumíniumból vagy alumíniumötvözetből gyártott tartályok csak varratmentesek vagy hegesztettek lehetnek. A rézből vagy rézötvözetből készült tartályok keményforrasztottak is lehetnek. 3.6 A szerelvényeket csavarozással, vagy a következő módokon kell a tartályokra felerősíteni: 3.6.1 Acélból, alumíniumból és alumíniumötvözetből készült tartályokra hegesztéssel; 3.6.2 Ausztenites acélból, rézből vagy rézötvözetből készült tartályokra hegesztéssel vagy keményforrasztással. e r

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes